**Likumprojekta „Grozījumi likumā „Par valsts kompensāciju cietušajiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi likumā „Par valsts kompensāciju cietušajiem”” (turpmāk – Likumprojekts) izstrādāts, lai saskaņā ar Eiropas Parlamenta un Padomes 2011.gada 5.aprīļa direktīvas 2011/36/ES par cilvēku tirdzniecības novēršanu un apkarošanu un cietušo aizsardzību, un ar kuru aizstāj Padomes Pamatlēmumu 2002/629/TI (turpmāk – Direktīva 2011/36/ES), 17.pantu cilvēku tirdzniecībā cietušajiem nodrošinātu piekļuvi pastāvošajām shēmām, kas paredz kompensācijas ar nodomu veiktos vardarbīgos noziedzīgos nodarījumos. Direktīvā 2011/36/ES paredzētie nosacījumi jāievieš nacionālajos normatīvajos aktos ne vēlāk kā līdz 2013.gada 6.aprīlim.  Turklāt Likumprojekts ir izstrādāts, ievērojot Ministru kabineta 2012.gada 17.aprīļa sēdes protokola 38.§ 10.punktu (2012.gada 17.aprīļa prot. Nr.20), kas cita starpā paredz Tieslietu ministrijai izvērtēt un līdz 2012. gada 1. jūlijam iesniegt izskatīšanai Ministru kabinetā priekšlikumus par iespējamiem grozījumiem likumā „Par valsts kompensāciju cietušajiem” (turpmāk – VKC), paredzot, ka normu ierobežojumi tiek saglabāti līdz 2016.gada 1.janvārim, vai arī to apjoms tiek atjaunots pakāpeniski trīs gadu laikā.  2012.gada 31.jūlijā Ministru kabineta sēdē tika izskatīts informatīvais ziņojums „Par priekšlikumiem par iespējamiem grozījumiem normatīvajos aktos, paredzot normu ierobežojumu saglabāšanu līdz 2016.gada 1.janvārim vai arī to apjoma pakāpenisku atjaunošanu trīs gadu laikā” (TA-1727) un tika nolemts, ka jautājumu kopā ar pārējiem iesniegtajiem priekšlikumiem par papildu finansējumu prioritāriem pasākumiem turpināt izskatīt Ministru kabineta locekļu seminārā par budžeta jautājumiem (2012.gada 31.jūlija prot. Nr.42 62.§). 2012.gada 16.augustā, atkārtoti Ministru kabinetā izskatot minēto informatīvo ziņojumu, Tieslietu ministrijai tika uzdots izstrādāt un noteiktā kārtībā iesniegt Ministru kabinetā informatīvajā ziņojumā paredzētos grozījumus VKC virzīšanai likumprojekta "Par valsts budžetu 2013.gadam" pavadošo likumprojektu paketē, kā arī tika atbalstīta papildu finansējuma piešķiršana Tieslietu ministrijai programmā 45.00.00 „Juridiskās palīdzības nodrošināšana” valsts kompensāciju izmaksai 2013. – 2015.gadam 173 088 LVL katru gadu. Turklāt jautājumu par papildu nepieciešamā finansējuma piešķiršanu Tieslietu ministrijai 2014.gadā un turpmākajos gados nolemts izskatīt Ministru kabinetā kārtējā gada valsts budžeta likumprojekta sagatavošanas procesā (2012.gada 16.augusta prot. Nr.46 22.§).  Likumprojekta virzība ir nodrošināma, ievērojot Ministru kabineta 2012.gada 9.marta rīkojumā Nr.120 „Par likumprojekta "Par vidēja termiņa budžeta ietvaru 2013.-2015.gadam" un likumprojekta "Par valsts budžetu 2013.gadam" sagatavošanas grafiku” (2012.gada 6.marta prot.Nr.12 21.§) noteikto. |
| 2. | Pašreizējā situācija un problēmas | Eiropas Savienībā aktivitātes pret cilvēku tirdzniecību tika uzsāktas jau 1980.gadu beigās, bet kopējus rīcības dokumentus ar mērķi apkarot un novērst cilvēku tirdzniecību sāka izdot 1990.gadu vidū. No 1996.gada līdz 2000.gadam Eiropas Savienības Ministru Padome izdeva piecas Kopējās rīcības, kuru mērķis ir veicināt dalībvalstu sadarbību cilvēku tirdzniecības apkarošanai. 2000.gadā Nicā pasludinātās tikai politiski saistošās Eiropas Pamattiesību hartas 5.pants cita starpā paredz arī cilvēku tirdzniecības aizliegumu[[1]](#footnote-1).  Latvija ir uzņēmusies arī starptautiskas saistības cilvēku seksuālās ekspluatācijas novēršanā, 2004.gadā pievienojoties Eiropas Padomes apstiprinātajam ietvarlēmumam par cilvēku tirdzniecības apkarošanu un Apvienoto Nāciju Organizācijas Konvencijas pret transnacionālo organizēto noziedzību protokolam par cilvēku tirdzniecības, jo sevišķi tirdzniecības ar sievietēm un bērniem, novēršanu, apkarošanu un sodīšanu par to jeb Palermo protokolam, kura mērķi ir novērst un apkarot cilvēku tirdzniecību, aizsargāt šīs tirdzniecības upurus un palīdzēt viņiem.  Tādejādi 2004.gadā Krimināllikumā ir iestrādāts tiesiskais regulējums, ar kuru paredzēta iespēja arī Latvijas Republikā izdarītos noziedzīgus nodarījumus, kas atbilst cilvēku tirdzniecības jēdzienam, uzskatīt par cilvēku tirdzniecību.  2005.gada 3.maijā Eiropas Ministru Komiteja apstiprināja vēl vienu nozīmīgu dokumentu – Eiropas Padomes konvenciju cīņai pret cilvēku tirdzniecību. Konvencija ir visaptverošs līgums, kas galvenokārt vērsts uz cilvēku tirdzniecības upuru aizsardzību un viņu tiesību nodrošināšanu. Konvencija paredz arī cilvēku tirdzniecības novēršanas pasākumus un cilvēku tirgotāju sodīšanu.  Konvencijas 15.pants noteic, ka valstīm jāpieņem tādi normatīvie akti vai jāveic tādi pasākumi, kādi nepieciešami, lai cietušajiem garantētu kompensācijas, piemēram, izveidojot fondu cietušo kompensācijām vai īstenojot pasākumus un programmas, kuru mērķis ir cietušo sociālās palīdzības un sociālās integrācijas nodrošināšana.  Latvija minētajai konvencijai pievienojās 2008.gadā.  Ar Ministru kabineta 2009.gada 27.augusta rīkojumu Nr.590 apstiprināta „Programma cilvēku tirdzniecības novēršanai 2009. – 2013.gadam”, kuras galvenais mērķis ir plānot un īstenot pasākumus, lai sekmētu cilvēku tirdzniecības novēršanu un apkarošanu.  Ņemot vērā minēto un to, ka gan Eiropas Savienības līmenī, gan Latvijā no cietušo tirdzniecības cietušo atbalsta pasākumu noteikšanas jautājums ir aktuāls, kā arī to, ka Eiropas Parlaments un Padome 2011.gada 5.aprīlī pieņēma Direktīvu 2011/36/ES, kas paredz dalībvalstīm izmaksāt valsts kompensāciju cilvēku tirdzniecībā cietušajiem un nodrošināt piekļuvi pastāvošajām shēmām, nodrošinot kompensācijas ar nodomu veiktos vardarbīgos noziedzīgos nodarījumos izmaksāšanu, kas līdz 2013.gada 1.aprīlim ir jāievieš nacionālajos normatīvajos aktos, nepieciešams papildināt VKC ar jaunu valsts kompensācijas piešķiršanas pamatu – tiesības saņemt valsts kompensāciju cilvēku tirdzniecībā cietušajiem (šobrīd cietušajam tiesības saņemt valsts kompensāciju rodas, ja iestājas VKC noteikta rakstura sekas).  Saeimā 2006.gada 18.maijā pieņēma VKC, kura 7.panta pirmajā daļā ir noteikts, ka vienam vardarbīgā noziedzīgā nodarījumā cietušajam izmaksājamās valsts kompensācijas maksimālais apmērs ir Latvijas Republikā noteiktās 10 minimālās mēneša darba algas. Saskaņā ar likuma pārejas noteikumu 3.punktu (vairākkārtīgi 2007. un 2008.gadā grozot un pagarinot minētā pārejas punkta darbību) līdz 2009.gada 1.janvārim vienam vardarbīgā noziedzīgā nodarījumā cietušajam izmaksājamās valsts kompensācijas maksimālais apmērs tika noteikts piecu minimālo mēneša darba algu apmērā un likuma 7.panta otrajā daļā noteiktās izmaksājamās valsts kompensācijas apmērs tika aprēķināts, par pamatu ņemot piecas minimālās mēneša darba algas. Tādējādi kopš VKC stāšanās spēkā no 2006.gada 20.jūnija līdz 2009.gada 31.decembrim maksimālais valsts kompensācijas apmērs bija piecas minimālās mēneša darba algas.  Ievērojot ekonomisko situāciju valstī un tās radītās sekas 2009.gadā, ņemot vērā ierobežoto valsts budžeta līdzekļu apmēru, kā arī prognozējot minimālās mēneša darba algas palielināšanos 2009.gadā, pastāvot iespējamībai, ka Juridiskās palīdzības administrācijai (turpmāk – JPA) nebūs iespējams nodrošināt valsts kompensācijas izmaksāšanu cietušajām personām, kurām saskaņā ar likumu ir tiesības saņemt valsts kompensāciju, piešķirtā valsts budžeta līdzekļu ietvaros, ievērojot valsts budžeta līdzekļu, kas tika piešķirti valsts kompensāciju izmaksai, izlietojumu un sistēmisku trūkumu, Ministru kabinets 2009. gada 23. jūlijā (rīkojums Nr. 501, prot. Nr. 49 45. §), 2009. gada 10. septembrī (rīkojums Nr. 620, Nr. 621, prot. Nr. 56, 54. un 55. §) un 2009. gada 6. oktobrī (prot. Nr. 67, 46. §) izskatīja un apstiprināja JPA iesniegtos rīkojuma projektus par finanšu līdzekļu piešķiršanu no valsts pamatbudžeta apakšprogrammas „Līdzekļi neparedzētiem gadījumiem”, kā arī, ņemot vērā, ka nav precīzi iespējams paredzēt noziedzīgu nodarījumu skaita dinamiku un to, cik personas no cietušajiem, kam ir tiesības saņemt valsts kompensāciju, iesniegs pieprasījumus valsts kompensācijas saņemšanai JPA, 2009.gada 10.decembrī Saeimā tika pieņemts likums „Grozījums likumā „Par valsts kompensāciju cietušajiem””, kas stājās spēkā 2010.gada 1.janvārī un paredz laika posmā no 2010.gada 1.janvāra līdz 2013.gada 1.janvārim valsts kompensāciju izmaksāt samazinātā apmērā. Tādejādi no 2010.gada 1.janvāra līdz 2013.gada 1.janvārim valsts kompensācija tiek aprēķināta un izmaksāta par pamatu ņemot nevis pamatregulējumā paredzēto apmēru – 10 minimālās mēneša darba algas (kāds tā arī nav stājies spēkā), bet gan trīs minimālās mēneša darba algas (iepriekš noteiktā piecu minimālo mēneša darba algu apmēra vietā).  Tuvojoties minētā pārejas perioda termiņa beigām, nepieciešams izvērtēt turpmāko valsts kompensācijas izmaksājamo apmēru un izmaksāšanas iespējas un turpmāko valsts kompensācijas apmēra noteikšanas un izmaksas politiku.  Lai arī valsts ekonomiskā situācija, salīdzinot ar situāciju 2009.gadā, kad tika pieņemts minētais pašreiz spēkā esošais pārejas periods, ir stabilizējusies un ir vērojamas pozitīvas izmaiņas valsts ekonomiskajos rādītājos, taču joprojām valsts politika ir īstenojama, ievērojot ierobežotu valsts budžeta līdzekļu pieejamību, lai būtu iespējams īstenot valsts fiskālo politiku, tādējādi nodrošinot ekonomiskās izaugsmes un ilgtspējas veicināšanu. Tā, piemēram, informatīvajā ziņojumā “Par Latvijas Stratēģiskās attīstības plāna 2010. – 2013. gadam uzdevumu un darbības rezultātu īstenošanu 2011.gadā un kārtējā pārskata periodā” (Ministru kabineta 2012.gada 21.februāra prot. Nr.10 39.§) minēts, ka Latvijas tuvāko gadu fiskālās politikas galvenais virziens ir ekonomiskās attīstības ciklam atbilstošas fiskālās politikas īstenošana, kas ļaus novērst pārmērīga budžeta deficīta esamību un ilgtspējīgas Latvijas ekonomikas attīstības perspektīvas.  Tāpat arī Latvijas konverģences programma 2011. – 2014.gadam (apstiprināta ar Ministru kabineta 2011.gada 26.aprīļa prot. Nr.27 35.§) paredz, ka Latvijas pēdējā laika, kā arī tuvāko gadu fiskālās politikas galvenais mērķis un arī izaicinājums ir fiskālās konsolidācijas veikšana pārmērīga valsts konsolidētā budžeta deficīta novēršanai, vienlaikus nodrošinot ilgtspējīgu Latvijas ekonomikas attīstību un uzticības atjaunošanu valsts finansēm. Turklāt Saeima ir uzdevusi valdībai, sagatavojot 2012., 2013. un 2014. gada valsts budžetu likumprojektus, nodrošināt, ka tiek īstenoti fiskālās konsolidācijas pasākumi un vispārējās valdības budžeta deficīts. Šeit jāatzīmē, ka ir arī izstrādāts un 2012.gada 12.janvārī Saeimā pirmajā lasījumā pieņemts Fiskālās disciplīnas likuma projekts (Nr. 137/Lp11), kas kā likuma mērķi paredz nodrošināt ilgtspējīgu valsts attīstību, makroekonomisko stabilitāti un samazināt tautsaimniecības ievainojamību ārējo satricinājumu rezultātā. Minētā likumprojekta anotācijā cita starpā norādīts, ka piesardzīga, konsekventa un caurredzama fiskālā politika, kas nodrošina budžeta plānošanu vidējā termiņā, kā arī deficīta un vispārējās valdības parāda strikta kontrole, paaugstinās tautsaimniecības konkurētspēju un samazinās tās ievainojamību ārējo faktoru ietekmes rezultātā, turklāt fiskālās disciplīnas ieviešana un nostiprināšana tiesību aktos dotu arī būtisku pozitīvu ieguvumu finanšu tirgiem, jo nostiprinātu uzticību valsts spējai īstenot budžeta politiku ilgtermiņā. Saskaņā ar minētajā anotācijā norādīto izstrādātais tiesību akta projekts attiecas uz valsts un pašvaldību budžeta iestādēm, budžeta nefinansētām iestādēm, no valsts budžeta daļēji finansētām atvasinātām publiskām personām, kā arī nosaka fiskālās politikas principus, kas jāievēro arī citām vispārējās valdības sektorā atbilstoši Eiropas Savienībā piemērotajai metodoloģijai iekļaujamām institūcijām.  Tāpat arī informatīvajā ziņojumā "Nacionālā attīstības plāna 2014.–2020.gadam prioritāšu pamatojuma ziņojums" (Ministru kabineta 2012.gada 6.marta prot. Nr.12 28.§) kā galvenie secinājumi attiecībā uz makroekonomisko situāciju ir norādīti, ka makroekonomiskā situācija Latvijā ir stabilizējusies, un galvenie makroekonomiskie rādītāji (IKP dinamika, bezdarbs, ārējās tirdzniecības bilance, tekošā konta bilance, inflācija) uzrāda pozitīvas tendences, tomēr bažas rada neskaidrā globālā ekonomiskā situācija (īpaši eirozonā), kā arī vēl joprojām augstais budžeta deficīts un pieaugošais valsts parāda līmenis. Turpat arī secināts, ka fiskālās krīzes sekas un ar to saistītie lēmumi ir atstājuši ietekmi uz sociālās nevienlīdzības palielināšanos, ēnu ekonomikas pieaugumu, kā arī inovāciju attīstību, un Latvijas fiskālā un nodokļu politika kopumā ir starptautiski konkurētspējīga, tomēr nepieciešama valsts parāda apjoma mazināšana vidējā termiņā un darbaspēka nodokļu politikas pārskatīšana.  Līdz ar to, ievērojot arī Ministru kabinetā pieņemtos lēmumus par valsts budžeta bāzes izdevumu 2013. – 2015.gadam noteikšanas kārtību (Ministru kabineta 2012.gada 6.marta sēdes protokola (prot.Nr.12) 21.§, 2012. gada 17. aprīļa sēdes protokola (prot. Nr. 20) 38.§10. punkts, 2012.gada 31.jūlija sēdes protokola (prot.Nr.42) 62.§, 2012.gada 16.augusta sēdes protokola (prot.Nr.46) 22.§), plānojot un nosakot turpmāko valsts kompensācijas apmēra noteikšanas un izmaksāšanas politiku, atbilstoši valsts iezīmētajiem ilgtermiņa un vidēja termiņa mērķiem, ievērojot kopējās valsts attīstības politikas tendences, nepieciešams ņemt vērā kā ierobežotos valsts budžeta resursus, tā arī nepieciešamību ievērot un veicināt cietušo kriminālprocesā intereses, nepieciešams pārskatīt un noteikt atbilstošu valsts kompensācijas apmēru un izmaksāšanas nosacījumus.  VKC ir spēkā kopš 2006.gada 20.jūnija. VKC piemērošanas prakse šobrīd ļauj izdarīt secinājumus par VKC regulējuma nepilnībām, kuras ar Likumprojektu būtu novēršamas.  Saskaņā ar rokasgrāmatas „Normatīvo aktu izstrādes noteikumu rokasgrāmata”[[2]](#footnote-2) 1.7.1.punktu likuma mērķis nosaka nepieciešamo un pietiekamo likuma saturu.  VKC 1.pants paredz, ka likuma mērķis ir nodrošināt fiziskajai personai, kura Kriminālprocesa likumā noteiktajā kārtībā ir atzīta par cietušo, tiesības saņemt valsts kompensāciju par tīša noziedzīga nodarījuma rezultātā radīto morālo aizskārumu, fiziskajām ciešanām vai mantisko zaudējumu, ja noziedzīga nodarījuma rezultātā iestājusies personas nāve vai cietušajam nodarīti smagi, vidēja smaguma miesas bojājumi, aizskarta personas dzimumneaizskaramība vai cietušais inficēts ar cilvēka imūndeficīta vīrusu, B vai C hepatītu. Tādējādi VKC 1.pants satur uzskaitījumu, kādos gadījumos tiek piešķirta un izmaksāta valsts kompensācija. Ņemot vērā likuma konstrukciju un to, ka valsts kompensācijas piešķiršanas un izmaksāšanas gadījumiem būtu jābūt uzskaitītiem, definējot cietušā tiesības uz valsts kompensāciju, tādējādi ar minētajiem gadījumiem aizpildot šo tiesību saturu, un to, ka valsts kompensācijas piešķiršanas un izmaksas gadījumi var tikt pārskatīti (t.sk., ņemot vērā Eiropas Savienības un citu starptautisku organizāciju iniciatīvas cietušo atbalsta jomās), tie būtu nosakāmi un uzskaitāmi VKC pamatnormās.  Ņemot vērā minēto, nepieciešams precizēt VKC 1.pantu, tajā izslēdzot valsts kompensācijas piešķiršanas un izmaksāšanas gadījumu uzskaitījumu. VKC 3.pants noteic tiesības cietušajam saņemt valsts kompensāciju, līdz ar to minēto gadījumu uzskaitījumu nepieciešams iekļaut šajā pantā.  Krimināllikuma 7.pantā noteikta noziedzīgu nodarījumu klasifikācija, proti, noziedzīgi nodarījumi ir kriminālpārkāpumi un noziegumi, savukārt noziegumi tiek iedalīti mazāk smagos noziegumos, smagos noziegumos un sevišķi smagos noziegumos.  Šobrīd VKC paredz, ka valsts kompensācija tiek izmaksāta:  1) 100 procentu apmērā, ja iestājusies personas nāve;  2) 70 procentu apmērā, ja cietušajam nodarīti smagi miesas bojājumi vai aizskarta cietušā dzimumneaizskaramība, vai cietušais inficēts ar cilvēka imūndeficīta vīrusu, B vai C hepatītu;  3) 50 procentu apmērā, ja cietušajam nodarīti vidēja smaguma miesas bojājumi.  Tā, piemēram, personas tīša prettiesiska nonāvēšana ir sevišķi smags noziegums, tīša smaga miesas bojājuma nodarīšana bez kvalificējošām pazīmēm, cilvēku tirdzniecība bez kvalificējošām pazīmēm – smags noziegums, personas apzināta inficēšana ar cilvēka imūndeficīta vīrusu vai B vai C hepatīta vīrusu – mazāk smags noziegums.  Šādas likumā noteiktās valsts kompensācijas izmaksas aprēķināšanas (attiecīgais procentuālais apmērs) pamatā ir noziedzīgu nodarījumu klasifikācija un noziedzīga nodarījuma rezultātā iestājušos seku smaguma pakāpe. Līdz ar to, paplašinot valsts kompensācijas piešķiršanas un izmaksāšanas gadījumus, kā arī novēršot VKC piemērošanas praksē konstatētās problēmas sakarā ar valsts kompensācijas procentuāla apmēra diferencēšanas nepieciešamību (sk. aprakstu zemāk šīs sadaļas 4.punktā), būtu pārskatāms VKC 7.panta otrajā daļā noteiktās izmaksājamās valsts kompensācijas procentuālā apmēra noteikšanas princips.  Praksē konstatēta problēma, ka atbilstoši noziedzīga nodarījuma kvalifikācijai problemātiski nodalīt tos gadījumus, kad ir aizskarta personas tikumība vai dzimumneaizskaramība, jo VKC nosaka cietušā tiesības saņemt valsts kompensāciju, ja ir aizskarta cietušā dzimumneaizskaramība (nevis tikumība vai dzimumneaizskaramība).  Krimināllikuma XVI nodaļā ietverti noziedzīgi nodarījumi, kas vērsti uz personas tikumības un dzimumneaizskaramības aizskārumu. Šo noziedzīgo nodarījumu galvenais objekts ir personas tikumības (garīgā attīstība un tml.) vai dzimumneaizskaramības (veselība, dzīvība, dzimumbrīvība un tml.) aizskārums, kuru objektīvo pusi raksturo fizisku vai morālu netiklu darbību veikšana ar personas ķermeni vai apziņu.  Atbilstoši VKC 7.panta otrajai daļai valsts kompensācija tiek izmaksāta, ja aizskarta cietušā dzimumneaizskaramība, praksē JPA rodas grūtības noteikt, vai cietušais ir VKC subjekts, vai valsts kompensācija par dzimumneaizskaramības aizskārumu izmaksājama visos Krimināllikuma XVI nodaļā minētajos noziedzīgajos nodarījumos.  Ņemot vērā to, ka nav iespējams nodalīt tikumības aizskārumu no dzimumneaizskarības aizskāruma, nepieciešams precizēt VKC, nosakot, ka cietušajam ir tiesības uz valsts kompensāciju, ja aizskarta personas tikumība vai dzimumneaizskaramība, taču vienlaikus, analizējot Krimināllikumā paredzēto attiecīgo noziegumu sastāvus, ņemot vērā izraisīto seku smaguma pakāpi un iespējamo speciālo subjektu šajos noziedzīgajos nodarījumos (bērna tiesību prioritāti un īpašu aizsardzību nosaka gan Latvijai saistošie starptautiskie normatīvie akti, gan nacionālie politikas plānošanas dokumenti (piem., ar Ministru kabineta 2009.gada 25.augusta rīkojumu Nr.581 apstiprinātais Rīcības plāns nepilngadīgo aizsardzībai no noziedzīgiem nodarījumiem pret tikumību un dzimumneaizskaramību 2009.-2013.gadam[[3]](#footnote-3), kur apkopoti gan institūciju jau īstenotie pasākumi, gan plānoti jauni pasākumi, kas piešķirto valsts budžeta līdzekļu ietvaros ļautu samazināt minēto apdraudējumu.) un nacionālie tiesību akti; jāņem vērā arī cietušā vecums pret personas tikumību vai dzimumneaizskaramību vērstos noziedzīgos nodarījumos, proti, vai noziedzīgs nodarījums izdarīts pret nepilngadīgu personu (persona, kas nav sasniegusi astoņpadsmit gadu vecumu), kas šajā gadījumā ir vērtējams kā smags vai sevišķi smags noziegums), nepieciešams pārskatīt izmaksājamās valsts kompensācijas apmēru, diferencējot to.  Lai nodrošinātu taisnīgu valsts kompensācijas piešķiršanu un izmaksāšanu, nepieciešams VKC papildināt ar papildus nosacījumiem izmaksājamās valsts kompensācijas piešķiršanai, apmēra noteikšanai un izmaksāšanai, piemēram, ja cietušais ir miris un ar procesa virzītāja lēmumu ir noteikta persona, kura aizstāj cietušo (tātad iegūst arī cietušā tiesības uz valsts kompensāciju), līdz ar to tai būtu nosakāmas tiesības saņemt valsts kompensāciju; noziedzīga nodarījuma rezultātā iestājušās vairākas personu nāves, līdz ar to būtu iekļaujams regulējums, ka šādos gadījumos ir piešķiramas un izmaksājamas valsts kompensācijas atbilstoši to personu skaitam, kuru nāves ir iestājušās; nepieciešams noregulēt situāciju, ja kriminālprocesā sakarā ar iestājušos personas nāvi ir atzīti vairāki cietušie, nosakot, ka šādos gadījumos valsts kompensācija tiek sadalīta proporcionāli cietušo skaitam (JPA, pamatojoties uz pašreizējo regulējumu, piešķir un izmaksā valsts kompensācijas par vienas personas iestājušos nāvi vairākiem cietušajiem (atbilstoši procesa virzītāju pieņemtajiem lēmumiem par atzīšanu par cietušo)). Tāpat šobrīd VKC neparedz valsts kompensācijas piešķiršanas, aprēķināšanas un izmaksāšanas kārtību, ja noziedzīga nodarījuma rezultātā persona atzīta par cietušo (piemēram, guvusi smagus miesas bojājumus) un tā paša noziedzīga nodarījuma rezultātā ir iestājusies citas personas nāve, un minētais cietušais ir atzīts par cietušo arī sakarā ar iestājušos personas nāvi.  Saskaņā ar Kriminālprocesa likuma 5.nodaļas regulējumu noziedzīga nodarījuma izdarītājam saskaņā ar procesa virzītāja lēmumu tiek noteikts kriminālprocesuālais statuss, kas piešķir noziedzīga nodarījuma izdarītājam konkrētas tiesības un pienākumus kriminālprocesā. Kriminālprocesuālais statuss ir piesaistīts konkrētai kriminālprocesa stadijai. Kriminālprocesa likums noteic šādus noziedzīga nodarījuma izdarītāja kriminālprocesuālos statusus: persona, pret kuru uzsākts kriminālprocess; aizturētais; aizdomās turētais; apsūdzētais; persona, pret kuru notiek process medicīniska rakstura piespiedu līdzekļu noteikšanai; notiesātais.  Kriminālprocesa likums paredz, ka kriminālprocesu var izbeigt gan pirmstiesas (policija, prokuratūra) stadijā, gan tiesvedības stadijā (tiesa).  Atbilstoši VKC 3.1pantam pienākums atmaksāt valsts budžetā cietušajam izmaksāto valsts kompensāciju ir apsūdzētajam, kas atzīts par vainīgu noziedzīga nodarījuma izdarīšanā.  Praksē konstatēts, ka procesa virzītāji izbeidz kriminālprocesu pirms personai saskaņā ar procesa virzītāja lēmumu ir noteikts apsūdzētā kriminālprocesuālais statuss. Tādejādi, piemēram, izbeidzot kriminālprocesu pirmstiesas stadijā policijā, ja aizdomās turētais un cietušais ir noslēdzis izlīgumu, JPA, kurai saskaņā ar VKC 4.panta pirmās daļas 4.punktu ir pienākums nodrošināt izmaksātās valsts kompensācijas piedziņu no apsūdzētā, kas atzīts par vainīgu noziedzīga nodarījuma izdarīšanā, nav pamata veikt izmaksātās valsts kompensācijas piedziņu, jo persona, kurai noteikts aizdomās turētā statuss, nav VKC 3.1 un 21.panta subjekts.  No minētā izriet, ka kriminālprocess var tikt pabeigts, balstoties uz dažādiem attiecīgajiem Kriminālprocesa likumā noteiktajiem pamatiem, kā arī nav paredzams, kāds kriminālprocesuālais statuss tiks noteikts personai kriminālprocesa pabeigšanas stadijā. Līdz ar ko nepieciešams personu, kas izdarījusi noziedzīgu nodarījumu – personu, pret kuru uzsākts kriminālprocess, aizturēto, aizdomās turamo, apsūdzēto, personu, pret kuru notiek process medicīniska rakstura piespiedu līdzekļu noteikšanai un notiesāto – apzīmēt VKC ar vienotu terminu – noziedzīga nodarījuma izdarītājs.  VKC 3.1pants paredz cietušā un apsūdzētā, kas atzīts par vainīgu noziedzīga nodarījuma izdarīšanā, pienākumu atmaksāt valsts budžetā izmaksāto valsts kompensāciju un gadījumus, kad šāds pienākums iestājas. Ņemot vērā iepriekšējā rindkopā izklāstīto par noziedzīga nodarījuma izdarītāja kriminālprocesuālo statusu un to, ka noziedzīga nodarījuma izdarītāja pienākuma atmaksāt valsts budžetā cietušajam izmaksāto valsts kompensāciju iestāšanās ir atkarīga no tā, vai persona tiek atzīta par vainīgu vai kriminālprocess tiek izbeigts uz nereabilitējošajiem pamatiem, būtu precizējama 3.1panta 2.punkta redakcija, kura paredzētu, ka noziedzīga nodarījuma izdarītājam ir pienākums atmaksāt valsts budžetā izmaksāto valsts kompensāciju, ja tas ir atzīts par vainīgu, pamatojoties uz notiesājošu spriedumu vai prokurora priekšrakstu par sodu, vai pret kuru kriminālprocess izbeigts personu nereabilitējošu apstākļu dēļ - Kriminālprocesa likuma 380.pantā noteiktie pamati. |
| 3. | Saistītie politikas ietekmes novērtējumi un pētījumi | Politikas ietekmes novērtējumi vai pētījumi nav veikti. |
| 4. | Tiesiskā regulējuma mērķis un būtība | Ievērojot Likumprojektā paredzētās normas, secīgi tiek izklāstīta paredzēto VKC grozījumu būtība:  Precizēts likuma mērķis – VKC 1.pants, tajā nosakot likuma sasniedzamo mērķi un likuma pamatnormās – 3.pantā (Tiesības uz valsts kompensāciju) uzskaitot valsts kompensācijas piešķiršanas un izmaksāšanas gadījumus.  Precizēts likuma 2.pants, tajā nosakot vienota termina – noziedzīga nodarījuma izdarītājs lietojumu šā likuma ietvaros, proti, VKC izpratnē, ņemot vērā kriminālprocesa virzības stadiju, persona, pret kuru uzsākts kriminālprocess, aizturētais, aizdomās turētais, apsūdzētais, persona, pret kuru notiek process medicīniska rakstura piespiedu līdzekļu noteikšanai vai notiesātais uzskatāms par noziedzīga nodarījuma izdarītāju. Tādējādi attiecīgie grozījumi ir nepieciešami arī VKC 4.panta pirmās daļas 4.punktā, 8.panta otrās daļas 7.punktā, 12.panta 4.punktā, 19.panta 1., 4. un 5.punktā, 21.panta nosaukumā, trešajā, ceturtajā un piektajā daļā, paredzot lietot jēdzienu „noziedzīga nodarījuma izdarītājs”.  VKC 3.pantā tiek precizēts, ka, ja noziedzīga nodarījuma rezultātā iestājusies personas nāve, valsts kompensāciju ir tiesības saņemt personai, kura atzīta par cietušo attiecīgajā kriminālprocesā. Šajā pantā arī tiek paredzēts, ka, ja cietušais ir miris (tātad cietušajam ir iestājušās VKC noteiktās sekas, izņemot noziedzīga nodarījuma rezultātā iestājušos nāvi, un cietušai ir miris no noziedzīga nodarījuma neatkarīgu apstākļu dēļ) tiesības uz valsts kompensāciju ir personai, kura saskaņā ar procesa virzītāja lēmumu aizstāj cietušo, tātad iegūst cietušā tiesības uz valsts kompensācijas saņemšanu.  VKC 3.pantā tiek noteikts gadījumu uzskaitījums, atbilstoši kuram cietušajam ir tiesības uz valsts kompensāciju, proti, tiesības uz valsts kompensāciju ir, ja tīša noziedzīga nodarījuma rezultātā:  1) iestājusies personas nāve;  2) cietušajam nodarīti smagi vai vidēja smaguma miesas bojājumi;  3) aizskarta cietušā tikumība vai dzimumneaizskaramība;  4) cietušais cietis no cilvēku tirdzniecības;  5) cietušais inficēts ar cilvēka imūndeficīta vīrusu, B vai C hepatītu.  Atbilstoši minētajam gadījumu uzskaitījumam, šā brīža likuma regulējums, pamatojoties uz nepieciešamību ieviest Direktīvas 2011/36/ES 17.pantu, tiek papildināts ar jaunu valsts kompensācijas piešķiršanas gadījumu – ja cietušais cietis no cilvēku tirdzniecības, kā arī precizēti šobrīd esošie valsts kompensācijas piešķiršanas gadījumi - aizskarta cietušā dzimumneaizskaramība, papildinot minēto gadījumu ar tikumības aizskārumu.  Precizēta VKC 3.1panta 2.punkta redakcija, paredzot, ka noziedzīga nodarījuma izdarītājam ir pienākums atmaksāt valsts budžetā izmaksāto valsts kompensāciju, ja tas ir atzīts par vainīgu, pamatojoties uz notiesājošu spriedumu vai prokurora priekšrakstu par sodu, vai pret kuru kriminālprocess izbeigts personu nereabilitējošu apstākļu dēļ - Kriminālprocesa likuma 380.pantā noteiktie pamati.  Ņemot vērā, ka valsts kompensācijas maksimālais apmērs, pieņemot VKC, tika noteikts 10 minimālo mēneša darba algu apmērā, bet šis regulējums nekad nav ticis piemērots, kā arī to, ka pārejas periodā maksimālais valsts kompensācijas apmērs tika noteikts piecu minimālo mēneša darba algu apmērā, savukārt 2009.gadā, pagarinot pārejas periodu un ņemot vērā valsts ekonomisko situāciju, – trīs minimālo mēneša darba algu apmērā, plānojot un nosakot turpmāko valsts kompensācijas apmēra noteikšanas un izmaksāšanas politiku, atbilstoši valsts iezīmētajiem ilgtermiņa un vidēja termiņa mērķiem, ievērojot kopējās valsts attīstības politikas tendences, ņemot vērā ierobežotos valsts budžeta resursus, kā arī nepieciešamību ievērot un veicināt cietušo intereses, Likumprojekta 6.panta pirmajā daļā valsts kompensācijas maksimālais apmērs noteikts piecu minimālo mēneša darba algu apmērā (kāds bija no VKC spēkā stāšanās līdz 2009.gada 31.decembrim), taču, ievērojot Ministru kabineta 2012. gada 17. aprīļa sēdes protokola (prot. Nr.20) 38.§ 10. punktu un 2012.gada 16.augusta sēdes protokola (prot. Nr.46) 22.§, ar Likumprojekta 15.pantu paredzēts pārejas periods, atbilstoši kuram laika periodā no 2013.gada 1.janvāra līdz 2013.gada 31.decembrim vienam noziedzīgā nodarījumā cietušajam izmaksājamās valsts kompensācijas maksimālais apmērs tiek noteikts četru minimālo mēneša darba algu apmērā, un šā likuma 7.panta otrajā daļā noteiktās izmaksājamās valsts kompensācijas apmērs tiek aprēķināts, par pamatu ņemot četras minimālās mēneša darba algas, savukārt no 2014.gada 1.janvāra izmaksājamās valsts kompensācijas maksimālais apmērs būtu piecu minimālo mēneša darba algu apmērā, kas būtu arī par pamatu valsts kompensācijas aprēķināšanai.  Likumprojekta 6.panta otrā daļa noteic, ka valsts kompensācija 100% apmērā no maksimālā valsts kompensācijas apmēra tiks izmaksāta, ja iestājusies personas nāve (atbilstoši Krimināllikuma 7.pantam sevišķi smags noziegums). Ņemot vērā, ka smagi miesas bojājumi vai noziedzīgs nodarījums, kas kvalificēts kā izvarošana vai vardarbīgas dzimumtieksmes apmierināšana pretdabiskā veidā, vai nepilngadīgā tikumības vai dzimumneaizskaramības aizskārums, vai, ja cietušais cietis no cilvēku tirdzniecības, saskaņā ar Krimināllikuma 7.pantu klasificējami kā smagi vai, pastāvot kvalificējošām pazīmēm, sevišķi smagi noziegumi, kā arī tika ņemts vērā, ka tie var tikt izdarīti attiecībā pret īpašu cietušo - nepilngadīgo, nepieciešams noteikt valsts kompensācijas izmaksāšanu šajos gadījumos 70% apmērā no maksimālā valsts kompensācijas apmēra. Savukārt valsts kompensācija 50 % apmērā no maksimālā valsts kompensācijas apmēra tiks izmaksāta, ja cietušajam nodarīti vidēja smaguma miesas bojājumi, cietušais inficēts ar cilvēka imūndeficīta vīrusu, B vai C hepatītu vai aizskarta cietušā tikumība un dzimumneaizskaramība (atbilstoši Krimināllikuma 7.pantam mazāk smags vai, pastāvot kvalificējošām pazīmēm, smags noziegums), izņemot, ja noziedzīgs nodarījums kvalificēts kā izvarošana vai vardarbīgas dzimumtieksmes apmierināšana pretdabiskā veidā, vai, ja tikumības vai dzimumneaizskaramības aizskārums bija vērsts pret nepilngadīgo.  Tādejādi tiek paredzēta taisnīgāka un atbilstošāka valsts kompensācijas apmēra noteikšana.  Lai novērstu praksē konstatētās problēmas, kas saistītas ar valsts kompensācijas apmēra noteikšanas nosacījumiem, izstrādāts Likumprojekta 7.pants, kurš paredz šādus jaunus vai precizētus apmēra noteikšanas nosacījumus:  1) Ja cietušais ir saņēmis kompensāciju par nodarīto kaitējumu no noziedzīga nodarījuma izdarītāja vai viņa vietā citas personas, valsts kompensācijas apmēru samazina atbilstoši jau saņemtajai kompensācijai. Tātad, piemēram, ja cietušais no noziedzīga nodarījuma izdarītāja ir saņēmis kompensāciju par nodarīto kaitējumu kriminālprocesa ietvaros, attiecīgi izmaksājamo valsts kompensācijas apmēru, pieņemot lēmumu par valsts kompensācijas izmaksāšanu, samazinās.  2) Ja noziedzīga nodarījuma rezultātā cietušajam vienlaikus iestājušās 7.panta otrās daļas 1., 2. vai 3.punktā minētās sekas, izmaksā vienu valsts kompensāciju atbilstoši noziedzīga nodarījuma smagākajām sekām. Minētais nozīmē, ka, piemēram, ja viena noziedzīga nodarījuma ietvaros cietušais ir cietis no cilvēku tirdzniecības (valsts kompensācija tiek izmaksāta 70% apmērā) un vienlaicīgi cietušajam tika nodarīti vidēja smaguma miesas bojājumi (valsts kompensācija tiek izmaksāta 50% apmērā), cietušajam tiks izmaksāta viena valsts kompensācija 70% apmērā no valsts kompensācijas maksimālā apmēra.  Ja noziedzīga nodarījuma rezultātā cietušajam vienlaikus iestājušās 7.panta otrās daļas 1., 2. vai 3.punktā minētās vairākas viena un tā paša smaguma sekas, izmaksā vienu valsts kompensāciju 7.panta noteiktajā apmērā atbilstoši attiecīgajām noziedzīga nodarījuma sekām. Minētais nozīmē, ka, piemēram, ja viena noziedzīga nodarījuma ietvaros cietušais ir cietis no cilvēku tirdzniecības (valsts kompensācija tiek izmaksāta 70% apmērā) un pret cietušo notikusi vardarbīga dzimumtieksmes apmierināšana pretdabiskā veidā (valsts kompensācija tiek izmaksāta 70% apmērā), cietušajam tiks izmaksāta viena valsts kompensācija 70% apmērā no valsts kompensācijas maksimālā apmēra.  3) Ja noziedzīga nodarījuma rezultātā iestājusies vairāku personu nāve, cietušajam izmaksā valsts kompensācijas atbilstoši to personu skaitam, kuru nāve, sakarā ar ko persona atzīta par cietušo, ir iestājusies noziedzīga nodarījuma rezultātā. Minētais nozīmē, ka cietušajam izmaksās valsts kompensācijas atbilstoši to personu skaitam, kuru nāves noziedzīga nodarījuma rezultātā ir iestājušās un sakarā ar ko persona ir atzīta par cietušo. Tā piemēram, ja noziedzīga nodarījuma rezultātā ir iestājušās trīs personu nāves, par cietušo atzītai personai izmaksās trīs valsts kompensācijas, savukārt, ja noziedzīga nodarījuma rezultātā ir iestājušās trīs personu nāves un sakarā ar katras šīs personas nāvi procesa virzītājs ir pieņēmis lēmumus par attiecīgi trīs personu atzīšanu par cietušajiem, tad katram no minētajiem trim cietušajiem izmaksās vienu valsts kompensāciju.  4) Ja noziedzīga nodarījuma rezultātā iestājusies personas nāve un kriminālprocesā par cietušajiem atzītas vairākas personas, cietušajam izmaksā valsts kompensāciju, sadalot to proporcionāli cietušo skaitam. Minētais nozīmē, ka, piemēram, ja noziedzīga nodarījuma rezultātā iestājusies personas nāve un par cietušajiem ir atzītas piecas personas, valsts kompensāciju izmaksās cietušajam 1/5 apmērā. Šeit ir jāmin, ka praksē var būt gadījumi, kad, izlemjot jautājumu par izmaksājamās valsts kompensācijas apmēru, JPA būs jāņem vērā gan trešajā, gan šajā punktā noteiktos nosacījumus, piemēram, ja noziedzīga nodarījuma rezultātā ir iestājušās trīs personu nāves un vienlaicīgi par visu trīs personu iestājušos nāvi par cietušajiem ir atzītas divas personas, tad katram cietušajam izmaksājamās valsts kompensācijas apmērs būtu aprēķināms šādi: 100% no maksimālā valsts kompensācijas apmēra (par personas nāvi) x3 (personu skaits, kuru nāves ir iestājušās) : 2 (cietušo (sakarā ar noziedzīga nodarījuma rezultātā iestājušos personu nāvi) skaits attiecīgajā kriminālprocesā).  5) Ja pēc valsts kompensācijas izmaksāšanas sakarā ar noziedzīga nodarījuma rezultātā iestājušos personas nāvi procesa virzītājs tajā pašā kriminālprocesā par cietušo atzīst citu personu, valsts kompensāciju tai izmaksā tādā pašā apmērā, kādā tā tika izmaksāta cietušajam vai cietušajiem. Minētā norma ir nepieciešama, lai noregulētu situāciju, ja par cietušo kriminālprocesā atzīst vēl kādu personu, nodrošinot šai personai līdzvērtīgas tiesības uz valsts kompensāciju kā cietušajam vai cietušajiem, kuriem jau būs izmaksāta valsts kompensācija.  6) Ja valsts kompensācija par noziedzīga nodarījuma rezultātā iestājušos personas nāvi izmaksāta vairākiem cietušajiem un šajā likumā noteiktajos gadījumos JPA ir pieņēmusi lēmumu par izmaksātās valsts kompensācijas piedziņu no cietušā, piedzenamo valsts kompensācijas daļu izmaksā citam cietušajam vai proporcionāli citiem cietušajiem tajā pašā kriminālprocesā. Šis nosacījums nav piemērojams, ja Juridiskās palīdzības administrācija ir pieņēmusi lēmumu par izmaksātās valsts kompensācijas piedziņu no cietušā sakarā ar to, ka cietušais ir saņēmis kompensāciju par nodarīto kaitējumu. Minētais ir attiecināms uz gadījumiem, kad sakarā ar personas iestājušos nāvi valsts kompensācija ir izmaksāta proporcionāli vairākiem cietušajiem un nozīmē, ka, ja JPA ir pieņēmusi lēmumu par izmaksātās valsts kompensācijas piedziņu no cietušā (balstoties uz likumā noteikto kārtību un gadījumu) un minētajam cietušajam nav bijis tiesību saņemt valsts kompensāciju, tad šī piedzenamā daļa būtu izmaksājama attiecīgi cietušajam vai cietušajiem. Savukārt, ja JPA ir pieņēmusi lēmumu par izmaksātās valsts kompensācijas piedziņu no cietušā (balstoties uz likumā noteikto kārtību un gadījumu) un minētajam cietušajam ir bijis pamats valsts kompensācijas saņemšanai, taču viņš ir saņēmis kompensāciju par nodarīto kaitējumu no noziedzīga nodarījuma izdarītāja, līdz ar to šis cietušajam izmaksājamās valsts kompensācijas apmērs būtu attiecīgi samazināms, tad šajos gadījumos nav pamata piedzenamās summas izmaksāšanai citam cietušajam vai cietušajiem.  7) Ja persona atzīta par cietušo kriminālprocesā un tajā pašā kriminālprocesā atzīta par cietušo arī sakarā ar noziedzīga nodarījuma rezultātā iestājušos citas personas nāvi, cietušajam izmaksā valsts kompensācijas gan par cietušajam noziedzīga nodarījuma rezultātā iestājušajām sekām, gan sakarā ar noziedzīga nodarījuma rezultātā iestājušos citas personas nāvi. Tā, piemēram, ja viena noziedzīga nodarījuma ietvaros ir iestājusies viena ģimenes locekļa nāve un citam ģimenes loceklim ir nodarīti smagi miesas bojājumi, tad, ja ģimenes loceklis, kam ir nodarīti smagi miesas bojājumi, ir atzīts par cietušo par sev nodarīto kaitējumu un par ģimenes locekļa iestājušos nāvi, valsts kompensācijas tiks izmaksātas sakarā ar personas iestājušos nāvi un sakarā ar cietušajam nodarītajiem miesas bojājumiem.  8) Ja valsts kompensācija izmaksāta un galīgajā nolēmumā konstatēts, ka noziedzīga nodarījuma rezultātā cietušajam ir iestājušās smagākas sekas, cietušajam izmaksā starpību starp izmaksāto valsts kompensāciju un izmaksājamo valsts kompensāciju. Tā, piemēram, ja sākotnēji kriminālprocesā tika norādīts kaitējuma raksturs kā vidēja smaguma miesas bojājumi, taču galīgajā tiesas nolēmumā tika konstatēts, ka cietušajam ir iestājušās smagākas sekas – tika nodarīti smagi miesas bojājumi, šajā gadījumā cietušajam tiks izmaksāta starpība, jo par smagu miesas bojājumu nodarīšanu tiek paredzēts izmaksāt 70% no maksimālā valsts kompensācijas apmēra, savukārt par vidēja smaguma miesas bojājumu nodarīšanu – 50%.  9) Ja cietušais miris un nav pieprasījis valsts kompensāciju vai valsts kompensāciju ir pieprasījis un nav saņēmis, personai, kura atzīta par cietušo attiecīgajā kriminālprocesā, izmaksā valsts kompensāciju tādā apmērā, kādā tā būtu izmaksājama cietušajam, kas ir miris. Minēto ir nepieciešams noregulēt, nosakot pamatu valsts kompensācijas saņemšanai un tās apmēru personai, kura atbilstoši Kriminālprocesa likuma 95.panta trešajai daļai ir atzīta par cietušo. Tas nozīmē, ka, ja personai ir iestājušās VKC noteiktās sekas, izņemot noziedzīga nodarījuma rezultātā iestājušos nāvi, un šī persona ir mirusi no noziedzīga nodarījuma neatkarīgu apstākļu dēļ, valsts kompensāciju cietušajam (kas atzīts par cietušo atbilstoši Kriminālprocesa likuma 95.panta trešajai daļai) izmaksā tādā apmērā, kādā tā būtu izmaksājama personai, kas ir mirusi.  Ņemot vērā minēto, Likumprojekta 8.pants paredz papildināt procesa virzītāja izziņā norādāmās informācijas apjomu, papildinot to ar ziņām par cietušo kopskaitu kriminālprocesā, lai JPA, izmaksājot valsts kompensāciju, varētu attiecīgi proporcionāli sadalīt izmaksājamo kompensācijas summu visiem cietušajiem kriminālprocesā. VKC 8.panta otrajā daļā ir veikti arī citi redakcionāla rakstura labojumi, piemēram: precizēts procesa virzītāja izziņā norādāmās informācijas apjoms par kaitējuma raksturu.  Likumprojekta 9.pantā paredzēts precizēt termiņu, kurā personai ir tiesības pieprasīt valsts kompensāciju, proti, tiek papildināts, ka valsts kompensāciju var pieprasīt gada laikā arī skaitot no dienas, kad persona ir uzzinājusi par faktiem, kas viņai dod tiesības to darīt, tādējādi nodrošinot cietušajam iespēju vērsies JPA (piemēram, ja sākotnēji kriminālprocesā tika konstatētas sekas, kas nav par pamatu valsts kompensācijas saņemšanai, taču vēlāk gūti pierādījumi par smagāku seku iestāšanos).  Likumprojekta 10.pantā paredzēts izteikt VKC 10.panta sesto daļu jaunā redakcijā. Šobrīd VKC 10.panta sestā daļa paredz, ka atkārtots valsts kompensācijas pieprasījums par to pašu noziedzīgu nodarījumu, par kuru atteikts izmaksāt valsts kompensāciju, ir pieļaujams, ja notikušas izmaiņas iepriekš iesniegtajā informācijā, saskaņā ar kuru pieņemts lēmums par atteikumu izmaksāt valsts kompensāciju. Šī panta redakcija pieļauj tiesības atkārtoti vērsties tikai, ja ir notikušās izmaiņas un iepriekš cietušais ir saņēmis atteikumu izmaksāt valsts kompensāciju. No VKC viennozīmīgi neizriet, ka, piemēram, gadījumā, kad cietušais ir pieteicis un tam ir izmaksāta valsts kompensācija pirms stājies spēkā galīgais nolēmums kriminālprocesā, bet galīgajā nolēmumā konstatēts, ka iestājušās smagākas sekas, cietušajam saskaņā ar VKC būtu tiesības atkārtoti vērsties JPA un saņemt starpību starp izmaksāto un izmaksājamo summu. Ņemot vērā minēto un atbilstoši Likumprojekta 7.pantam, cietušajam būtu jānodrošina, attiecīgi grozot VKC 10.panta sesto daļu, tiesības vērsties atkārtoti JPA ar lūgumu izmaksāt starpību starp izmaksāto un izmaksājamo summu, ja mainījusies noziedzīga nodarījuma kvalifikācija.  VKC 17.panta trešās daļas 1.punkts noteic, ka JPA septiņu dienu laikā no pieprasījuma saņemšanas dienas sniedz cietušajam, bet, ja pieprasījums saņemts no citas Eiropas Savienības dalībvalsts kompetentās iestādes, — arī tai informāciju par valsts kompensācijas pieprasījuma saņemšanas apstiprinājumu. Ņemot vērā to, ka praksē varētu būt gadījumi, kad valsts kompensācijas pieprasījums netiek pieņemts, piemēram, nepareizi aizpildīts un tml., lai nodrošinātu informācijas sniegšanu par cietušā pieprasījuma valsts kompensācijas piešķiršanai un izmaksāšanai nepieņemšanu, Likumprojekta 12.pantā paredzēts, ka arī valsts kompensācijas pieprasījuma pieņemšanas atteikuma gadījumā personai ir tiesības saņemt informāciju par atteikuma iemesliem.  Likumprojektā paredzēts VKC iekļaut jaunu pārejas noteikumu punktu, kas paredz, ka valsts kompensācijas pieprasījumus, kurus JPA saņēmusi līdz 2012.gada 31.decembrim, tā izskata un valsts kompensāciju piešķir atbilstoši normatīvajiem aktiem, kas bija spēkā līdz 2012.gada 31.decembrim.  Grozījumu VKC spēkā stāšanās termiņš ir 2013.gada 1.janvāris. |
| 5. | Projekta izstrādē iesaistītās institūcijas | Tieslietu ministrija, JPA, Tieslietu ministrijas pastāvīgā darba grupa Kriminālprocesa likuma grozījumu izstrādei, Tieslietu ministrijas darba grupa, lai nodrošinātu direktīvas 2011/36/ES ieviešanu nacionālajos normatīvajos aktos. Likumprojekta izstrādei tika rīkotas arī vairākas ekspertu sanāksmes. |
| 6. | Iemesli, kādēļ netika nodrošināta sabiedrības līdzdalība | Attiecībā uz Likumprojekta regulējumu par valsts kompensācijas apmēra noteikšanu un izmaksāšanu sabiedrība netika iesaistīta tā izstrādē, ņemot vērā to, ka Likumprojekts paredz palielināt pašreiz, t.i., 2012. gadā, izmaksājamās valsts kompensācijas apmēru un noteikt taisnīgākus valsts kompensācijas izmaksāšanas nosacījumus.  Savukārt sakarā ar Direktīvas 2011/36/ES ieviešanu jāmin, ka tās ieviešana izriet no Latvijas kā Eiropas Savienības dalībvalsts saistībām, lai nodrošinātu Eiropas Savienības normatīvā akta ieviešanu nacionālo normatīvo aktu regulējumā. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Likumprojektā ietvertais regulējums attiecas uz personām, kuras Kriminālprocesa likumā noteiktā kārtībā atzītas par cietušajiem un kurām saskaņā ar VKC ir tiesības uz valsts kompensāciju.  JPA 2009.gadā 595 gadījumos, 2010.gadā 376 gadījumos, 2011.gadā 406 gadījumos ir izmaksājusi valsts kompensāciju cietušajiem. 2009.gadā valsts kompensācijām izmaksāti 352 505 LVL, 2010.gadā – 200 000 LVL, 2011.gadā – 170 000 LVL.  Likumprojektā ietvertais regulējums par izmaksājamo valsts kompensācijas apmēru attiecas uz noziedzīga nodarījuma izdarītāju, jo saskaņā ar VKC 3.1pantu tam ir pienākums atmaksāt valsts budžetā izmaksāto valsts kompensāciju.  Precīzu šo sabiedrības mērķgrupas skaitlisko lielumu nav iespējams prognozēt, jo nav precīzi iespējams paredzēt noziedzīgu nodarījumu skaita dinamiku, kāds kaitējums noziedzīgu nodarījumu rezultātā iestāsies, vai noziedzīga nodarījuma izdarītājs atlīdzinās cietušajam nodarīto kaitējumu un to, cik personas no cietušajiem, kam ir tiesības saņemt valsts kompensāciju, iesniegs pieprasījumus JPA valsts kompensācijas saņemšanai. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  |
| 3. | Tiesiskā regulējuma  finansiālā ietekme | Likumprojektā paredzētajam regulējumam ir finansiālā ietekme, proti, tiek palielināts maksimālais valsts kompensācijas apmērs, precizēts izmaksājamās valsts kompensācijas apmērs atkarībā no sekām, kas ir iestājušās noziedzīga nodarījuma rezultātā, paredzēti jauni valsts kompensācijas izmaksas gadījumi, kā arī noteikti taisnīgāki valsts kompensācijas apmēra noteikšanas nosacījumi.  Saskaņā ar Likumprojektā ietverto regulējumu par valsts kompensācijas apmēru, 2013.gadā salīdzinājumā ar 2012.gadu, izmaksājamās valsts kompensācijas apmērs tiks palielināts, proti, pašreiz maksimālās valsts kompensācijas apmēra – trīs minimālo mēneša darba algu vietā tiks noteiktas četras minimālās mēneša darba algas, savukārt 2014.gadā un turpmākajos gados – piecas minimālās mēneša darba algas.  Pašreiz (atbilstoši minimālās mēneša darba algas apmēram 200 LVL) izmaksājamās valsts kompensācijas apmērs ir noteikts **600 LVL** apmērā, ja iestājusies personas nāve; **420 LVL** apmērā, ja cietušajam nodarīti smagi miesas bojājumi vai aizskarta cietušā dzimumneaizskaramība, vai cietušais inficēts ar cilvēka imūndeficīta vīrusu, B vai C hepatītu; **300 LVL** apmērā, ja cietušajam nodarīti vidēja smaguma miesas bojājumi.  Saskaņā ar Likumprojektā paredzēto, ja valsts kompensācijas apmēra pamatā (no 2013.gada 1.janvāra līdz 2013.gada 31.decembrim) ir četras minimālās mēneša darba algas, valsts kompensācijas apmērs, ja iestājusies personas nāvebūtu **800 LVL**; ja cietušajam nodarīti smagi miesas bojājumi vai noziedzīgs nodarījums kvalificēts kā izvarošana vai vardarbīgas dzimumtieksmes apmierināšana pretdabiskā veidā, vai mazgadīgā pavešana netiklībā, vai cietušais cietis no cilvēku tirdzniecības - **560 LVL**; ja cietušajam nodarīti vidēja smaguma miesas bojājumi vai aizskarta cietušā tikumība un dzimumneaizskaramība, izņemot, ja noziedzīgs nodarījums kvalificēts kā izvarošana vai vardarbīgas dzimumtieksmes apmierināšana pretdabiskā veidā, vai mazgadīgā pavešana netiklībā, vai cietušais inficēts ar cilvēka imūndeficīta vīrusu, B vai C hepatītu – **400 LVL.**  Saskaņā ar Likumprojektā paredzēto, ja valsts kompensācijas apmēra pamatā (no 2014.gada 1.janvāra) piecas minimālās mēneša darba algas, valsts kompensācijas apmērs, ja iestājusies personas nāvebūtu **1000 LVL**; ja cietušajam nodarīti smagi miesas bojājumi vai noziedzīgs nodarījums kvalificēts kā izvarošana vai vardarbīgas dzimumtieksmes apmierināšana pretdabiskā veidā, vai mazgadīgā pavešana netiklībā, vai cietušais cietis no cilvēku tirdzniecības - **700 LVL**; ja cietušajam nodarīti vidēja smaguma miesas bojājumi vai aizskarta cietušā tikumība un dzimumneaizskaramība, izņemot, ja noziedzīgs nodarījums kvalificēts kā izvarošana vai vardarbīgas dzimumtieksmes apmierināšana pretdabiskā veidā, vai mazgadīgā pavešana netiklībā, vai cietušais inficēts ar cilvēka imūndeficīta vīrusu, B vai C hepatītu – **500 LVL.**  2011.gadā valsts kompensācijās cietušajiem izmaksāti **170 000 LVL,**  t.sk., par personas nāvi izmaksāti **53 160 LVL,** dzimumneaizskaramības aizskārumu **– 30 980 LVL,** smagiem miesas bojājumiem **– 39 554,19 LVL,** bet vidēja smaguma miesas bojājumiem – **46 305,81 LVL.**  Šādā gadījumā, ja par pamatu aprēķiniem tiek ņemta vērā 2009.gada, 2010.gada un 2011.gada statistika (statistikas dinamika ir atšķirīga, līdz ar to vidējo rādītāju iegūt ir samērā sarežģīti) un valsts kompensācijas pieteikumu skaits atbilstoši attiecīgajām noziedzīga nodarījuma rezultātā iestājušajām sekām, kā arī izmaksāšanas nosacījumu paplašināšana attiecībā uz cilvēku tirdzniecības upuriem, papildus 2013.gadā piešķirtajiem valsts budžeta līdzekļiem valsts kompensāciju izmaksāšanai 170 000 LVL būtu nepieciešami 150 000 LVL (kopā: 320 000 LVL), 2014.gadā papildus – 140 000 LVL (kopā: 460 000 LVL), 2015.gadā netiek prognozēts valsts kompensāciju pieprasījumu skaita pieaugums, līdz ar to netiek plānoti papildus valsts budžeta līdzekļi.  Jāatzīmē, ka aprēķina pamatā nav ņemts vērā iespējamais minimālās mēneša darba algas pieaugums. Kā arī nav precīzi prognozējams noziedzīgu nodarījumu skaita pieaugums, kā arī nav iespējams precīzi prognozēt, cik pieteikumu tiks iesniegti atbilstoši attiecīgām noziedzīga nodarījuma sekām (kas arī nav prognozējami) un cik gadījumos noziedzīga nodarījuma izdarītājs cietušajam pats segs radušos kaitējumu. |
| 4. | Tiesiskā regulējuma  nefinansiālā ietekme | Ar Likumprojektu tiek paplašinātas personu tiesības uz valsts kompensāciju (paplašināti saņemšanas gadījumi) un noteikta taisnīgāka valsts kompensācijas aprēķināšana un piešķiršana. |
| 5. | Administratīvās procedūras raksturojums | Nav |
| 6. | Administratīvo izmaksu monetārs novērtējums | Nav |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012** | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2012.gadu | Izmaiņas, salīdzinot ar kārtējo 2012.gadu | Izmaiņas, salīdzinot ar kārtējo 2012.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 170,0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 170 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 170,0 | 0 | 173,1 | 290,0 | 290,0 |
| 2.1. valsts pamatbudžets | 170,0 | 0 | 173,1 | 290,0 | 290,0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | -173,1 | -290,0 | -290,0 |
| 3.1. valsts pamatbudžets | 0 | 0 | -173,1 | -290,0 | -290,0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai | X | 0 | 0 | 0 | 0 |
|  |  |  |  |
|  |  |  |  |
| 5.Precizēta finansiālā ietekme: | X | 0 | -173,1 | -290,0 | -290,0 |
| 5.1.valsts pamatbudžets | 0 | -173,1 | -290,0 | -290,0 |
| 5.2.speciālais budžets |  |  |  |  |
| 5.3.pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojektā paredzētajam regulējumam ir ietekme uz valsts budžetu, proti, tiek palielināts maksimālais valsts kompensācijas apmērs, precizēts izmaksājamās valsts kompensācijas apmērs atkarībā no sekām, kas ir iestājušās noziedzīga nodarījuma rezultātā, paredzēti jauni valsts kompensācijas aizmaksas gadījumi (atbilstoši ir veikti aprēķini par ietekmi uz valsts budžetu (sk. zemāk), kā arī noteikti taisnīgāki valsts kompensācijas apmēra noteikšanas nosacījumi (ņemot vērā to, ka šādi statistikas dati netiek apkopoti un nav iespējams prognozēt šādu nosacījumu iestāšanos, nav iespējams veikt aprēķinus par attiecīgā regulējuma ietekmi uz valsts budžetu).  **2012. gads:**  Saskaņā ar likumu „Par valsts budžetu 2012.gadam” valsts kompensāciju izmaksāšanai paredzēti **170 000** LVL.  **2013.gads:**  Ja par pamatu aprēķiniem tiek ņemta vērā 2009.gada, 2010.gada un 2011.gada statistika par apmierināto valsts kompensācijas pieteikumu skaitu atbilstoši attiecīgajām noziedzīgu nodarījumu sekām, kā arī valsts kompensācijas izmaksāšanas gadījumu paplašināšana attiecībā uz cilvēku tirdzniecībā cietušajiem (2009.gadā – 22 gadījumi, 2010.gadā – 1gadījums[[4]](#footnote-4)), valsts kompensāciju izmaksāšanai pie maksimālā kompensācijas apmēra četru minimālo mēneša darba algu apmērā ir nepieciešami kopā **320 000 LVL**. Papildus tam 2013.gada pirmajā ceturksnī plānots izmaksāt valsts kompensācijas atbilstoši pieprasījumiem, kas iesniegti 2012.gada nogalē un par kuriem ir pieņemts lēmums, bet līdz gada beigām nav veikta izmaksa. Šo valsts kompensāciju izmaksu kopējais apmērs plānots **23 088 LVL** apmērā. Ņemot vērā minēto, papildus 2013.gadā valsts kompensāciju izmaksai ir nepieciešami **173 088 LVL.**  **2014. gads:**  Ja par pamatu tiek ņemta vērā aprēķinātā 2013.gada statistika, prognozējot 15% gadījumu skaita pieaugumu, valsts kompensāciju izmaksāšanai pie maksimālā kompensācijas apmēra piecu minimālo mēneša darba algu apmērā ir nepieciešami kopā **460 000 LVL**,tātadpapildus 2014.gadā attiecībā pret 2013.gadu valsts kompensāciju izmaksāšanai ir nepieciešami **140 000 LVL,** attiecībā pret 2012.gadu – papildus nepieciešami **290 000 LVL**.   |  |  |  |  |  | | --- | --- | --- | --- | --- | | **Valsts kompensācijas izmaksas gadījumi** | **% no minim no mimpmākajos gados – piecas sts kompoens\acijas ālās mēneša algas** | **Valsts kompensācijas izmaksas gadījumu skaits** | **2013. gadā**  **4 minim no mimpmākajos gados – piecas sts kompoens\acijas ālās mēneša algas** | **2014. gadā**  **5 minim no mimpmākajos gados – piecas sts kompoens\acijas ālās mēneša algas**  **(+ 15%)** | | Personas nāve | 100% | 155 | 124000 | 178250 | | Aizskarta personas tikumība vai dzimumneaizskaramība | 70% | 100 | 56000 | 80500 | | Smagi miesas bojājumi | 70% | 100 | 56000 | 80500 | | Vidēja smaguma miesas bojājumi | 50% | 174 | 69600 | 100050 | | HIV/B,C hepatīts | 50% | 1 | 400 | 575 | | Cilvēku tirdzniecība | 70% | 25 | 14000 | 20125 | | **KOPĀ:** |  |  | **320000** | **460000** | |  |  | **170000** | +150 000 | +140000 |   **2015. gads:**  Šobrīd 2015.gadam netiek prognozēts valsts kompensācijas izmaksāšanas gadījumu pieaugums, līdz ar to 2015.gadam nepieciešamo valsts budžeta līdzekļu apmērs ir **460 000 LVL**,tātadpapildus 2015.gadā attiecībā pret 2012.gadu valsts kompensāciju izmaksāšanai ir nepieciešami **290 000 LVL**.  2016. gadā un turpmākajos gados piešķiramo valsts budžeta līdzekļu plānotā valsts kompensāciju izmaksāšanai summa tiks noteikta atbilstoši veicamajām valsts kompensāciju izmaksām un saņemtajiem valsts kompensāciju pieprasījumiem.  Jāatzīmē, ka aprēķina pamatā nav ņemts vērā iespējamais minimālās mēneša darba algas pieaugums. Kā arī nav precīzi prognozējams noziedzīgu nodarījumu skaita pieaugums, kā arī nav iespējams precīzi prognozēt, cik pieprasījumu tiks iesniegti atbilstoši attiecīgām noziedzīga nodarījuma sekām (kas arī nav prognozējami) un cik gadījumos noziedzīga nodarījuma izdarītājs cietušajam pats segs radušos kaitējumu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2012.gada 16.augustā Ministru kabinets ir atbalstījis Tieslietu ministrijas programmā 45.00.00 „Juridiskās palīdzības nodrošināšana” papildu finansējuma piešķiršanu valsts kompensāciju izmaksai 2013. – 2015.gadam 173 088 LVL katru gadu, vienlaicīgi paredzot, ka jautājumu par papildu nepieciešamā finansējuma piešķiršanu normatīvā akta īstenošanai 2014.gadā un turpmākajos gados izskatīt Ministru kabinetā kārtējā gada valsts budžeta likumprojekta sagatavošanas procesā (2012.gada 16.augusta prot. Nr.46 22.§). | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Saistībā ar Likumprojektā ietverto regulējumu attiecībā uz valsts kompensācijas pieprasījumā norādāmo ziņu apjomu nepieciešams pārskatīt Ministru kabineta 2011.gada 9.augusta noteikumos Nr.620 „Noteikumi par valsts kompensācijas pieprasījuma veidlapas paraugu”.  Par Ministru kabineta noteikumu projekta izstrādi atbildīgā institūcija – Tieslietu ministrija.  Saistībā ar Direktīvas 2011/36/ES pārņemšanu nacionālajos normatīvajos aktos nepieciešams izstrādāt grozījumus Krimināllikumā un Kriminālprocesa likumā. Plānots, ka grozījumi Krimināllikumā un Kriminālprocesa likumā stāsies spēkā 2013.gada 1.aprīlī. |
| 2. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | | Eiropas Parlamenta un Padomes 2011.gada 5.aprīļa direktīvas 2011/36/ES par cilvēku tirdzniecības novēršanu un apkarošanu un cietušo aizsardzību, un ar kuru aizstāj Padomes Pamatlēmumu 2002/629/TI 17.pantā noteikts, ka dalībvalstīm cilvēku tirdzniecībā cietušajiem jānodrošina piekļuve pastāvošajām shēmām, kas paredz kompensācijas ar nodomu veiktos vardarbīgos noziedzīgos nodarījumos. Direktīvā 2011/36/ES paredzētie nosacījumi jāievieš nacionālajā likumdošanā ne vēlāk kā līdz 2013.gada 6.aprīlim. | | |
| 2. | Citas starptautiskās saistības | | | | Nav | | |
| 3. | Cita informācija | | | | Nav | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | | | Eiropas Parlamenta un Padomes 2011.gada 5.aprīļa Direktīva 2011/36/ES par cilvēku tirdzniecības novēršanu un apkarošanu un cietušo aizsardzību, un ar kuru aizstāj Padomes Pamatlēmumu 2002/629/TI | | | |
| A | | B | | C | | | D |
| 17.pants | | 3.pants | | Pārņemta daļēji, ar likumprojektu tiek papildinātas cietušo tiesības uz valsts kompensāciju, proti, tiek paredzēts, ka cietušajam tiesības uz valsts kompensāciju ir, ja tas ir cietis no cilvēku tirdzniecības;  Ar Kriminālprocesa likumu norma ir pārņemta pilnībā, proti, Kriminālprocesa likuma 22.pants nosaka, ka personai, kurai ar noziedzīgu nodarījumu radīts kaitējums, ņemot vērā tās morālo aizskārumu, fiziskās ciešanas un mantisko zaudējumu, tiek garantētas procesuālās iespējas morālas un materiālas kompensācijas pieprasīšanai un saņemšanai. | | | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | Nav attiecināms | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Nav | | | | |
| Cita informācija | | | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Nav attiecināms | | | | |
| A | | | B | | | C | |
| Nav attiecināms | | | Nav attiecināms | | | Nav attiecināms | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | Nav attiecināms | | | | |
| Cita informācija | | | Nav | | | | |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar* |
|  |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | JPA, kriminālprocesa virzītāji |
| 2. | Projekta izpildes ietekme uz pārvaldes funkcijām | Likumprojekts nepaplašinās JPA un kriminālprocesa virzītāju funkcijas, ar Likumprojektu tiek paplašināts to gadījumu skaits, kad cietušajam ir tiesības saņemt valsts kompensāciju un noteikti apmēra noteikšanas nosacījumi. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Tieslietu ministra p.i. L.Straujuma

23.08.2012. 12:13

7250

J.Bārbale

67036834, [Jelena.Barbale@tm.gov.lv](mailto:Jelena.Barbale@tm.gov.lv)

1. [www.cilvektirdznieciba.lv](http://www.cilvektirdznieciba.lv) (skatīts 17.04.2012.) [↑](#footnote-ref-1)
2. V.Krūmiņa, V.Skujiņa Normatīvo aktu izstrādes noteikumu rokasgrāmata. Rīga: 2002 (<http://ec.europa.eu/translation/latvian/guidelines/documents/legal_manual_lv.pdf> (skatīts 03.04.2012.)) [↑](#footnote-ref-2)
3. polsis.mk.gov.lv/LoadAtt/file11657.doc (skatīts 25.05.2012.) [↑](#footnote-ref-3)
4. Saskaņā ar Iekšlietu ministrijas Informācijas centra sniegtajiem datiem [↑](#footnote-ref-4)